text: Lars Harms kåret som mindretallets nye spidskandidat
  27 september 2015 kl. 05.46
  Den 50-årige økonom og friser Lars Harms skal stå i spidsen for det danske mindretals politiske parti, SSW, ved landdagsvalget 2017 i Slesvig-Holsten.
  Lars Harms blev kåret  som spidskandidat for SSW under partiets landsmøde lørdag i Husum. Dermed bliver det den 50-årige Harms, der skal overtage efter Anke Spoorendonk og føre partiet frem mod landdagsvalget i Slesvig-Holsten i 2017.
  Lars Harms er 50 år og har siddet i  Landdagen siden marts 2000 og har bl.a.  engageret sig for sin nordfrisiske hjemstavn.  Økonomen Harms vil gerne udnytte regionens økonomiske potentiale bedre. Som tidligere leder af turistinformationen i Heide lægger han særlig vægt på, at turismen har gode betingelser.
  Lars Harms ist Spitzenkandidat des SSW für die Landtagswahl 2017 #lpt15 pic.twitter.com/18POQaM7LW
  Anke Spoorendonk har i mere end 20 år været SSWs spidskandidat ved landdagsvalgene i Slesvig-Holsten - men har valgt at trække sig tilbage og gå på pension efter valget i 2017.
  Landsmødet genvalgte også Flemming Meier som partiets formand.
  